smcproject/ml-wiki-sentences huggingface dataset:
കുറഞ്ഞ താപനിലയിലാണ് (സൂര്യന്റെ ഉപരിതലതാപനിലയുമായി താരതമ്യപ്പെടുത്തുമ്പോൾ) ഇത് സംഭവിക്കുക.
സാധാരണ (പ്ലാസ്മാരൂപത്തിലല്ലാത്ത) പദാർത്ഥങ്ങളുമായുള്ള പ്രതിപ്രവർത്തനത്തിൽ, കുറഞ്ഞ പ്രവേഗമുള്ള സ്വതന്ത്രപ്രോട്ടോണുകൾ ഏതെങ്കിലും അണുവിലേയോ തന്മാത്രയിലേയോ ഇലക്ട്രോണുകളിലേക്ക് ആകർഷിക്കപ്പെടുകയും അവ കൂടിച്ചേരുകയും ചെയ്യുന്നു.
ശൂന്യതയിൽ, പര്യാപ്തമാം വിധം മന്ദമായ പ്രോട്ടോൺ ഒരു സ്വതന്ത്ര ഇലക്ട്രോണുമായി ചേർന്ന് നിഷ്ക്രിയമായ ഒരു ഹൈഡ്രജൻ അണുവായി മാറുന്നു.
ക്വാർക്ക് ഘടന
പ്രോട്ടോണിനെ വീണ്ടും വിഭജിച്ചാൽ ക്വാർക്കുകൾ ലഭിക്കുന്നു.
ഇലക്ട്രോണുകളെ പോലെ ക്വാർക്കുകളും മൗലികകണികകളായാണ്‌ അറിയപ്പെടുന്നതെങ്കിലും വ്യത്യസ്ത ബലങ്ങൾ ഉൾക്കൊള്ളുന്ന അനവധി കണികാസംഘാതങ്ങൾ ഇവയിലും അടങ്ങിയിരിക്കുന്നുണ്ട്‌.
ക്വാർക്കുകൾ ചാർജ്ജുള്ള കണികകളാണ് അപ്‌ ക്വാർക്കുകൾ +2/3 ചാർജും ഡൗൺ ക്വാർക്കുകൾ -1/3 ചാർജും വഹിക്കുന്നു.
പ്രോട്ടോണുകളിൽ രണ്ട്‌ അപ്പ്‌ ക്വാർക്കുകളും ഒരു ഡൗൺ ക്വാർക്കുമാണുള്ളത്‌.
അവയുടെ ആകെത്തുക +1 ആകുന്നു.
ഇത്‌ 1.602 x 10 കൂളമ്പ്‌ എന്നു കിട്ടും.
ഈ സംഖ്യ ഇലക്ട്രോണിലെ ഋണ ചാർജ്ജിനു തുല്യമായ ധനചാർജ്ജുകളാണ്.
കൂടാതെ ഇത്‌ സ്ഥിരവുമാണ്‌.
ഇലക്ട്രോണുകൾക്ക്‌ തുല്യമായത്രയും പ്രോട്ടോണുകളും ആറ്റത്തിലുണ്ടായിരിക്കും.
എന്നാൽ പ്രോട്ടോണുകൾ ഇലക്ട്രോണുകളേക്കാൾ 1836 ഇരട്ടി വലിപ്പമുള്ളവയാണ്‌.
അടിസ്ഥാനബലങ്ങളുടെ സ്വാധീനം
നാല്‌ അടിസ്ഥാനബലങ്ങളും പ്രോട്ടോണിനെ സ്വാധീനിക്കുന്നു.
അവ ശക്തബലം , ക്ഷീണബലം , വിദ്യുത്‌കാന്തികബലം , ഗുരുത്വാകർഷണം എന്നിവയാണ്‌.
ആറ്റത്തെ അതായി നില നിർത്താനും കാലക്രമേണ മറ്റൊന്നായി മാറാനും സഹായിക്കുന്നത്‌ ഈ ശക്തികൾ മാത്രമാണ്‌.
വിദ്യുത്‌ കാന്തികബലം ഇലക്ട്രോണുകളെ ആറ്റത്തിന്റെ പരിധിയിൽ നിർത്തുമ്പോൾ ന്യൂക്ലിയർ അധിബലം പ്രോട്ടോണുകളേയും ന്യൂട്രോണുകളേയും പരസ്പരം യോജിപ്പിക്കുന്നു.
അതിനാൽ തന്നെ ഇത്‌ കുറഞ്ഞദൂരത്തിൽ അതിശക്തമായ ആകർഷണ വികർഷണ സ്വഭാവം പ്രകടിപ്പിക്കുന്നവയാണ്‌.
ഗുരുത്വാകർഷണം എന്നത്‌ പിണ്ഡത്തിനനുസരിച്ചു വർദ്ധിക്കും പ്രപഞ്ചത്തിലെവിടെയുമുള്ള മറ്റൊരു പിണ്ഡത്തെ അതു തന്നിലേക്കടുപ്പിക്കുന്നു.
ആ അർത്ഥത്തിൽ പ്രപഞ്ചവും നമ്മളും തമ്മിൽ ബന്ധിപ്പിക്കുന്ന ശക്തിയുമാണിത്‌.
എന്നാൽ പിണ്ഡം കുറയുമ്പോൾ ഇതിന്റെ വലിവു ബലം കുറയുന്നു.
ഉദാഹരണത്തിന്‌ ഒരു മീറ്റർ ദൂരത്തിലുള്ള ഓരോ ടൺ പിണ്ഡങ്ങൾ തമ്മിൽ ഒരു പൗണ്ടിന്റെ 15 ദശലക്ഷത്തിലൊരംശം വലിവുബലം പ്രകടിപ്പിക്കുന്നു.
ഈ ബലമാണ്‌ മഴത്തുള്ളികൾ ഭൂമിയിൽ പതിക്കുന്നതിനും നദി ഒഴുകുന്നതിനും നക്ഷത്രങ്ങളെ അതിന്റെ താരാപഥങ്ങളിൽ ചലിപ്പിക്കുന്നതിനും പ്രപഞ്ചത്തിന്റെ വികാസത്തെ ലഘൂകരിക്കുന്നതിനും ഉപകരിക്കുന്നതെന്ന വസ്തുത നമ്മെ അമ്പരപ്പിക്കും.
ഗുരുത്വകർഷണത്തിന്‌ എതിരില്ലാത്തതിനാൽ അത്‌ ഇല്ലാതാവുന്നില്ല.
ഇതാണ്‌ ഒരു മൂലകത്തെ മറ്റൊന്നായി മാറാൻ സഹായിക്കുന്നത്‌.
ക്ഷീണബലം കണ്ടെത്തിയതിന്‌ പാകിസ്താനിലെ അബ്ദുൽസലാമിന്‌ നോബൽ സമ്മാനം ലഭിക്കുകയുണ്ടായി.
പ്രോട്ടോണുകൾ മഹാവിസ്ഫോടനത്തിൽ ഒരു സെക്കന്റിന്റെ ആയിരത്തിലൊരംശം നേരം കൊണ്ട്‌ നിർമ്മിക്കപ്പെട്ടതായി കണക്കാക്കുന്നു.
ഇതിന്റെ ജീവിതകാലം ഒന്നിനു ശേഷം 35 പൂജ്യമിട്ടാൽ കിട്ടുന്നത്രയും വർഷങ്ങളാണ്‌.
എന്നാൽ പ്രപഞ്ചത്തിനാവട്ടെ 15ന്‌ പുറകെ 10 പൂജ്യമിട്ടാൽ കിട്ടുന്നത്ര പ്രായമേ ആയിട്ടുള്ളൂ.
കാമ്പ്രിഡ്ജിലെ റൂഥർ ഫോർഡാണ്‌ ആദ്യമായി ഈ കണങ്ങളെ കണ്ടത്‌.
1918 ൽ ഏണസ്റ്റ് റൂഥർഫോർഡ് ആ‍ണ് പ്രോട്ടോണിനെ ആദ്യമായി തിരിച്ചറിഞ്ഞത് .
പ്രോട്ടോപ്റ്റിറസ്
പ്രോട്ടോപ്റ്റിറിഡേ മത്സ്യകുടുംബത്തിലെ ഏക ജീനസ്സാണ് പ്രോട്ടോപ്റ്റിറസ് (Protopterus).
ആഫ്രിക്കയിൽ കണ്ടുവരുന്ന നാല് ശ്വാസകോശമത്സ്യങ്ങളാണ് ഈ ജീനസ്സിലുൾപ്പെടുന്നത്.
വെള്ളമില്ലാതെ മാസങ്ങളോളം ജീവിക്കാൻ സാധിക്കുന്നു എന്നതിവയുടെ പ്രത്യേകതയാണ്.
വെള്ളമില്ലാത്ത കാലങ്ങളിൽ ഇത്തരം മത്സ്യങ്ങൾ ഗ്രീഷ്മനിദ്രയിൽ (aestivation) ഏർപ്പെടാറുണ്ട്.
പ്രോട്ടോപ്റ്റിറസ് ജീനസ്സിൽ വരുന്ന മത്സ്യങ്ങൾ ആരലിനെപ്പോലെ നീളമുള്ള ശരീരത്തോടുകൂടിയതാണ്.
ഇവയുടെ ചെകിളകൾക്കു പിറകിലായുള്ള മീൻചിറകുകളും  ഉദരത്തോടു ചേർന്നു കിടക്കുന്ന മീൻചിറകുകളും നൂലുപോലെയാണ്.
മുതുകിനോടൊട്ടിയ മീൻചിറകുകളും വാലിനോടു ചേർന്നുള്ള മീൻചിറകുകളും കൂടിചേർന്നരൂപത്തിലാണ്.
ഇത്തരം മത്സ്യങ്ങൾക്ക് വെള്ളത്തിലൂടെ നീന്താനും അവയുടെ നൂലുപോലുള്ള മീന്ചിറകുകളുപയോഗിച്ച് വെള്ളത്തിനു താഴെ മണ്ണിലുടെ ഇഴഞ്ഞു നീങ്ങാനും സാധിക്കും.
ഏറ്റവും നീളമുള്ള സ്പീഷിസിന് 200 സെന്റീമീറ്റർ  (6.6 ft) വരെ നീളവെക്കാറുണ്ട്.
പ്രധാനമായും അന്തരീക്ഷവായു ശ്വസിക്കുന്ന ഇവയെ പൊതുവെ ചളിക്കുണ്ടുകൾ, ചതുപ്പുപ്രദേശങ്ങൾ എന്നിങ്ങനെയുള്ള ആഴം കുറഞ്ഞ ജലാശയങ്ങളിലാണ് കാണുന്നത്.
എന്നാൽ വിക്ടോറിയ തടാകംപോലെയുള്ള വലിയ തടാകങ്ങളിലും ഇവയെ കണ്ടെത്തിയിട്ടുണ്ട്.
മാംസഭുക്കുകളായ ഇവർ ക്രസ്റ്റേഷ്യൻ, വെള്ളത്തിലെ പ്രാണികൾ, പുഴു, തവള മുതലായവയാണ് ഭക്ഷിക്കുന്നത്.
വെള്ളമില്ലാതെ മാസങ്ങളോളം ജീവിക്കാൻ സാധിക്കുന്ന ഇത്തരം മത്സ്യങ്ങൾ വേനൽക്കാലത്ത് ജലാശയങ്ങൾ വരണ്ടുതുടങ്ങുമ്പോൾ മണ്ണിൽ മാളമുണ്ടാക്കി അതിലേക്ക് പോകുന്നു.
ആഫ്രിക്കൻ ശ്വാസകോശമത്സ്യം ജീവശാസ്ത്രം Protopterus dolloi എന്ന സ്പീഷിസിന്റെ ശ്വാസകോശം മൺകട്ടകളിൽ ശ്വാസകോശമത്സ്യങ്ങളുണ്ടാക്കിയ അറകൾ
ജലത്തിലെ ഓക്സിജന്റെ അളവുകുറയുന്നതിനാലും വെള്ളം ഇല്ലാതാകുമ്പോഴും പ്രോട്ടോപ്റ്റിറസ് മത്സ്യങ്ങൾ നിശ്ചിതസമയങ്ങളിൽ അന്തരീക്ഷത്തിലെ വായു ഉൾക്കൊള്ളുന്നു.
ഇത്തരം സാഹചര്യങ്ങളുമായി പൂർണ്ണമായും ഇണങ്ങിചേരുന്നതിനായി ഇവയ്ക്ക് സവിശേഷമായ രൂപമാറ്റംവന്ന ശ്വാസകോശങ്ങളുള്ളത്.
ഇവയുടെ ശ്വാസകോശത്തിൽ കട്ടികുറഞ്ഞ ഭിത്തിയോടുകൂടിയ ധാരാളം രക്തധമനികൾ ഉള്ളതുകൊണ്ട്, ധമനികളിലൂടെ ഒഴുകുന്ന രക്തം ശ്വാസകോശത്തിലേക്കെത്തുന്ന വായുവിലെ ഓക്സിജനെ സ്വീകരിച്ച് രക്തശുദ്ധീകരണ പ്രക്രിയ നടക്കുന്നു.
ചെറിയ 
സിരാ-ധമനീവ്യൂഹങ്ങളിലേക്കുള്ള രക്തപ്രവാഹത്തെ ഭാഗീകമായി വേർത്തിരിക്കുന്നതിനുള്ള അനുരൂപം സംഭവിച്ചതാണ് ഇവയുടെ ഹൃദയം.
ഇവയുടെ ഹൃദയത്തിലെ ഭാഗീകമായി വിഭജിക്കപ്പെട്ടിരിക്കുന്ന അറയായ ആട്രിയ (atrium) ത്തിന്റെ ഇടതു ഭാഗത്ത് ശുദ്ധരക്തവും വലതു ഭാഗത്ത് അശുദ്ധരക്തവും സ്വീകരിക്കപ്പെടുന്നു.
ഇവയുടെ പ്രജനന-കാലം വർഷക്കാലത്തിന്റെ തുടക്കത്തിലാണ്.
ചെളിയിൽ മാളങ്ങളുണ്ടാക്കി അതിൽ മുട്ടയിടുന്ന ഇവർ ഇരപിടിയന്മാരിൽ നിന്നും മുട്ടകളെ സംരക്ഷിക്കാൻ കാവൽ നിൽക്കുകയും ചെയ്യുന്നു.
മുട്ടകൾ വിരിഞ്ഞുണ്ടാകുന്ന കുഞ്ഞുങ്ങൾ വാൽമാക്രികളോടു സാമ്യമുള്ളവയും പ്രകടമായ ചെകിളപ്പൂക്കളോടുകൂടിയവയും ആണ്.
പിന്നീടാണ് ഇവയുടെ ശ്വാസകോശം രൂപപ്പെടുന്നതും വായു ശ്വസിക്കാൻ തുടങ്ങുന്നതും.
ഭക്ഷ്യയോഗ്യം
ഗ്രീഷ്മനിദ്രയിൽ കഴിയുന്ന ശ്വാസകോശമത്സ്യങ്ങളെ ആഫ്രിക്കകാർ അവയുടെ മാളത്തോടുകൂടി കൂടി കുഴിച്ചെടുക്കുന്നു.
മണ്ണോടുകൂടി ഇവയെ  ജീവനോടെ ഏറെനാൾ സൂക്ഷിക്കുകയും ആവശ്യത്തിനുയോപയോഗിക്കുകയും ചെയ്യും.
പ്രോട്ടോപ്റ്റിറിഡേ മത്സ്യകുടുംബത്തിൽ നാല് സ്പീഷിസുകളാണുള്ളത്.
P. aethiopicus Heckel, 1851 - marbled lungfish P. a. aethiopicus Heckel, 1851 P. a. congicus Poll, 1961 P. a. mesmaekersi Poll, 1961 P. amphibius (W. K. H. Peters, 1844) - gilled African lungfish or East African lungfish P. annectens (Owen, 1839) - West African lungfish P. a. annectens (Owen, 1839) P. a. brieni Poll, 1961 - southern lungfish P. dolloi Boulenger, 1900 - slender lungfish or spotted African lungfish അവലംബം
പ്രോട്ടോൺ-പ്രോട്ടോൺ ശൃംഖലാ പ്രതിപ്രവർത്തനം ഇംഗ്ലീഷ് വിലാസം https://ml.wikipedia.org/wiki/Proton-proton_chain_reaction
സൂര്യനെപ്പോലുള്ള ലഘുനക്ഷത്രങ്ങൾ ഊർജ്ജം ഉല്പാദിപ്പിക്കുന്ന പ്രക്രിയ ആണ് പ്രോട്ടോൺ-പ്രോട്ടോൺ ശൃംഖല പ്രതിപ്രവർത്തനം (Proton-proton_chain_reaction).
ആർതർ എഡിങ്ങടൺ എന്ന വിശ്രുത ശാസ്ത്രജ്ഞനാണ് Proton- Proton Chain വഴി ആണ് ലഘു നക്ഷത്രങ്ങൾ ഊർജ്ജ ഉല്പാദനം നടത്തുക എന്ന് സിദ്ധാന്തിച്ചത്.
‍Proton- Proton ശൃംഖലാ പ്രതിപ്രവർത്തനത്തിനു മൂന്നു ശാഖകൾ ഉണ്ട്.
PPI ശാഖ
ഇതിന്റെ പ്രാഥമിക ശാഖയ്ക്ക് PPI എന്നു പറയുന്നു.
ഈ ശാഖ വഴിയാണ് സൂര്യന്റെ ഊർജ്ജത്തിന്റെ 85%-നവും ഉല്പാദിപ്പിക്കുന്നത്.
ഇതു മൂന്ന് പടികളായാണ് സംഭവിക്കുന്നത്.
1H + 1H ---------
2H + 1H ---------
3He + 3H ---------
41H + 3H ---------
മൂന്നാമത്തെ പ്രതിപ്രവർത്തനം നടക്കണമെങ്കിൽ ഒന്നാമത്തേയും രണ്ടാമത്തേയും പ്രതിപ്രവർത്തനം രണ്ട് പ്രാവശ്യം നടക്കണം.
ഈ പ്രക്രിയയിൽ ഒന്നാമത്തെ പ്രതിപ്രവർത്തനത്തിൽ 2 പ്രോട്ടോണുകൾ കൂടി ചേർന്നു ഒരു ഡ്യൂട്രോൺ ഉണ്ടാവുന്നു.
അതോടൊപ്പം ഒരു പോസിട്രോണും ഒരു ന്യൂട്രിനോയും ഉണ്ടാവുന്നു.
രണ്ടാമത്തെ പ്രതിപ്രവർത്തനത്തിൽ ഒന്നാമത്തെ പ്രതിപ്രവർത്തനത്തിൽ ഉണ്ടായ ഡ്യൂട്രോൺ ഒരു പ്രോട്ടോണുമായി ചേർന്നു ഹീലിയത്തിന്റെ ഒരു ഐസോടോപ്പ് ആയ 3He ഉണ്ടാകുന്നു.
അതോടൊപ്പം γ കിരണങ്ങളുടെ രൂപത്തിൽ ഊർജ്ജ ഫോട്ടോണും ഉണ്ടാകുന്നു.
മൂന്നാമത്തെ റിയാക്ഷനിൽ രണ്ട് 3He അണുകേന്ദ്രങ്ങൾ സംയോജിച്ച് ഒരു 4He ഹീലിയം അണുകേന്ദ്രം ഉണ്ടാകുന്നു.
അതോടൊപ്പം 2 പ്രോട്ടോണുകളും പുറത്ത് വരുന്നു.
ഓരോ 3He അണുകേന്ദ്രവും ഉണ്ടാകുന്നത് മൂന്ന് 1H അണുകേന്ദ്രങ്ങളിൽ നിന്നാണ്.
അതിനാൽ PPI പ്രക്രിയകളിൽ മൊത്തം 61H അണുകേന്ദ്രങ്ങൾ ഉപയോഗിച്ചാണ് ഒരു 4He അണുകേന്ദ്രം ഉണ്ടാക്കുന്നത്.
പക്ഷെ അവസാനം ഈ പ്രക്രിയയിൽ രണ്ട് 1H ഉണ്ടാവുന്നുണ്ട്.
അതിനാൽ ഈ പ്രക്രിയയുടെ ആകമാന ഫലം 4 ഹൈഡ്രജൻ അണുക്കൾ സംയോജിച്ച് ഒരു ഹീലിയം അണുകേന്ദ്രം ഉണ്ടായി അതോടൊപ്പം ഊർജ്ജവും പുറത്തു വിടുന്നു എന്നാകുന്നു.
PPI എന്ന ശാഖ കൂടാതെ Proton- Proton Chain-നിനു PPII, PPIII എന്നിങ്ങനെ രണ്ട് തരം ശാഖകൾ കൂടി ഉണ്ട്.
വിശദാംശങ്ങളിലേക്ക് പോകാതെ അതിനേയും താഴെ പരിചയപ്പെടുത്തുന്നു.
PPII ശാഖ
സൂര്യന്റെ ഊർജ്ജോല്പാദനത്തിന്റെ ഏതാണ്ട് 15% ശതമാനം വരുന്നത് ഈ ശാഖവഴിയാണ്.
ഈ ശാഖയിൽ താല്ക്കാലികമായി Beryllium (Be)-യും Lithium(Li)-യും നിർമ്മിക്കപ്പെടുന്നു.
3He + 4He ---------
7Be + e- ---------
7Li + 1H ---------
PPIII ശാഖ
സൂര്യന്റെ ഊർജ്ജത്തിന്റെ ഏതാണ്ട് 0.02 % നിർമ്മിക്കപ്പെടുന്നത് ഈ പ്രക്രിയ വഴി ആണ്.
ഈ പ്രക്രിയയുടെ വിവിധ റിയാക്ഷനുകൾ താഴെ
3Be + 1H ---------
8B ---------
8Be ---------
PPII ശാഖയും PPIII ശാഖയും സൂര്യന്റെ തേജസ്സിലേക്ക് വളരെ ചെറിയ ഒരു ഘടകം മാത്രമേ സംഭാവന നൽകുന്നുള്ളൂ എങ്കിലും ഈ ശാഖ വളരെ പ്രധാനപ്പെട്ടതാണ്.
കാരണം ഈ ശാഖകൾ വ്യത്യസ്ത ഊർജ്ജം ഉള്ള ന്യൂട്രിനോകളെ ഉണ്ടാക്കും.
ഈ വ്യത്യസ്ത ഊർജ്ജം ഉള്ള ന്യൂട്രിണോകളാണ് നക്ഷത്രങ്ങളുടെ ഊർജ്ജോല്പാദനത്തെകുറിച്ച് ഉള്ള തെളിവുകൾ തരുന്നത്.
പ്രോട്ടോത്തിക്ക ഇംഗ്ലീഷ് വിലാസം https://ml.wikipedia.org/wiki/Prototheca
Prototheca wickerhamii.hematoxylin eosin stain
ക്ലോറല്ലേസി കുടുംബത്തിലെ  ഒരു ജനുസ്സ് ആൽഗകളാണ് പ്രോട്ടോത്തിക്ക.
ഈ ജനുസ്സിലെ എല്ലാ ജീവജാലങ്ങളും ഗ്രീൻ ആൽഗകളായി വർഗ്ഗീകരിച്ചിട്ടുണ്ടെങ്കിലും അവയുടെ പ്രകാശസംശ്ലേഷണ ശേഷി നഷ്ടപ്പെടുകയും പരാന്നഭോജികളായി മാറുകയും ചെയ്തു.
ചില ജീവിവർഗ്ഗങ്ങൾ പ്രോട്ടോതെക്കോസിസ് എന്ന രോഗത്തിന് കാരണമാകും.
പുറത്തേക്കുള്ള കണ്ണികൾ പരാമർശങ്ങൾ
പ്രോട്ടോസെററ്റോപ്സ് ഇംഗ്ലീഷ് വിലാസം https://ml.wikipedia.org/wiki/Protoceratops
അന്ത്യ ക്രിറ്റേഷ്യസ് കാലത്തു ജീവിച്ചിരുന്ന ഒരു ദിനോസർ ആണ് പ്രോട്ടോസെററ്റോപ്സ് .
ഏകദേശം 6 അടി നീളം ഉണ്ടായിരുന്ന ഇവയ്ക്ക് 180 കിലോ ആണ് ഭാരം കണക്കാക്കിയിട്ടുള്ളത്.
അസ്ഥിയുടെ അവരണമായ ഫ്രിൽ സ്പെസിമെൻ അനുസരിച്ചു മാറ്റങ്ങൾ ഈ വർഗ്ഗത്തിൽ കാണുന്നു.
അവലംബം ഇതും കാണുക സെറാടോപിയ പുറത്തേക്കുള്ള കണ്ണികൾ Wikimedia Commons has media related to Protoceratops .
A video of Protoceratops vs Velociraptor
പ്രോട്ടോസോവ ഇംഗ്ലീഷ് വിലാസം https://ml.wikipedia.org/wiki/Protozoa എല്ലിന്റെ മജ്ജയിൽ കാണപ്പെടുന്ന ഒരു തരം പ്രോട്ടൊസോവ
അതിസൂക്ഷ്മമായ ഏകകോശജീവികളുടെ വിഭാഗം.
പ്രോട്ടോസ്(ആദ്യം), സുവോൺ(ജീവി) എന്നീ ഗ്രീക്കുവാക്കുകകളിൽ നിന്നുമാണ് പ്രോട്ടോസോവൻ എന്ന പദം ഉരുത്തിരിഞ്ഞത്.
പരിണാമപരമായി നോക്കിയാൽ ആദ്യം ഉണ്ടായ ജീവിയും പ്രോട്ടോസോവനുകളാണ്.
ജീവപ്രവർത്തനങ്ങളായ ശ്വസനം, ചലനം, പോഷണം, വിസർജ്ജനം, പ്രത്യുത്പാദനം തുടങ്ങിയവയെല്ലാം പ്രോട്ടോസോവനുകളിൽ നടക്കുന്നു.
ഒറ്റക്കോശം തന്നെയാണ് ഈ ജോലികളെല്ലാം ചെയ്യുന്നത്.
കോശശരീരം കോശങ്ങളോ അവയവങ്ങളോ ആയി വിഭജിക്കപ്പെട്ടില്ല.
ജലം, മറ്റു ജീവികളുടെ ശരീരം തുടങ്ങിയവയിലാണ് ഇവർ ജീവിക്കുന്നത്.
ഓക്സിജൻ ഇല്ലാത്ത പരിസ്ഥിതികളിൽ ജീവിക്കുന്ന പ്രോട്ടോസോവനുകളും ഉണ്ട്.
മനുഷ്യരിലും മറ്റും രോഗങ്ങൾ ഉണ്ടാക്കുന്നതിലും പ്രോട്ടോസോവനുകളി‍ക്ക് പങ്കുണ്ട്.
http://www.sciencedaily.com/articles/p/protozoa.htm Archived 2015-03-31 at the Wayback Machine .
↑ പേജ് 213, ബാല കൈരളി വിജ്ഞാനകോശം, സംസ്ഥാന ബാല സാഹിത്യ ഇൻസ്റ്റിറ്റ്യൂട്ട്
ബെർകിലിയം ഇംഗ്ലീഷ് വിലാസം https://ml.wikipedia.org/wiki/Berkelium 97 ക്യൂറിയം ← ബെർകിലിയം → കാലിഫോർണിയം Tb ↑ Bk ↓ (Uqs) ആവർത്തനപ്പട്ടിക - വികസിത ആവർത്തനപ്പട്ടിക വിവരണം പേര് , പ്രതീകം , അണുസംഖ്യ ബെർകിലിയം, Bk, 97 കുടുംബം ആക്ടിനൈഡ് ഗ്രൂപ്പ് , പിരീഡ് , ബ്ലോക്ക് n/a , 7 , f രൂപം കണ്ടുപിടിക്കപ്പെട്ടിട്ടില്ല.
വെള്ളികലർന്നവെള്ളയോ മെറ്റാലിക് ചാരനിറമോ ആയിരിക്കാം സാധാരണ ആറ്റോമിക ഭാരം (247) g·mol − 1 ഇലക്ട്രോൺ വിന്യാസം [ Rn ] 5f 9 7s 2 ഓരോ ഷെല്ലിലേയും ഇലക്ട്രോണുകൾ 2, 8, 18, 32, 27, 8, 2 ഭൗതികസ്വഭാവങ്ങൾ Phase solid സാന്ദ്രത (near r.t. ) (alpha) 14.78 g·cm − 3 സാന്ദ്രത (near r.t. ) (beta) 13.25 g·cm − 3 ദ്രവണാങ്കം (beta) 1259 K (986 ° C , 1807 ° F ) Atomic properties ഓക്സീകരണാവസ്ഥകൾ 3 , 4 ഇലക്ട്രോനെഗറ്റീവിറ്റി 1.3  (Pauling scale) അയോണീകരണ ഊർജ്ജം 1st:  601 kJ/mol Miscellaneous ക്രിസ്റ്റൽ ഘടന hexagonal close-packed Magnetic ordering no data താപ ചാലകത (300 K)  10 W·m − 1 ·K − 1 CAS registry number 7440-40-6 Selected isotopes Main article: Isotopes of ബെർകിലിയം iso NA half-life DM DE ( MeV ) DP 245 Bk syn 4.94 d ε 0.810 245 Cm α 6.455 241 Am 246 Bk syn 1.8 d α 6.070 242 Am ε 1.350 246 Cm 247 Bk syn 1380 y α 5.889 243 Am 248 Bk syn α 5.803 244 Am 249 Bk syn 330 d α 245 Am SF - β - 249 Cf അവലംബങ്ങൾ
അണുസംഖ്യ 97 ആയ മൂലകമാണ് ബെർകിലിയം.
Bk ആണ് ആവർത്തനപ്പട്ടികയിലെ ഇതിന്റെ പ്രതീകം.
ഈ റേഡിയോ ആക്ടീവ് ലോഹം ആക്ടിനൈഡ് കുടുംബത്തിൽ ഉൾപ്പെടുന്നു.
ഇത് ആദ്യമായി നിർമ്മിക്കപ്പെട്ടത് അമെരിസിയത്തിലേക്ക് ആൽ‌ഫ കണങ്ങളെ ( ഹീലിയം അയോൺ ) കൂട്ടിയിടിപ്പിച്ചാണ്.
കൃത്രിമമായി നിർമ്മിക്കപ്പെട്ട ട്രാൻസ്‌യുറാനിക് മൂലകങ്ങളിൽ അഞ്ചാമത്തേതാണിത്.
2004 വരെയുള്ള വിവരങ്ങളനുസരിച്ച് ഈ മൂലകം ഇതേവരെ ശുദ്ധമൂലകരൂപത്തിൽ വേർതിരിക്കപ്പെട്ടിട്ടില്ല.
എന്നാൽ ഇത് വായുവിൽ എളുപ്പം ഓക്സീകരിക്കപ്പെടുന്ന ഒരു വെള്ളിനിറമുള്ള മൂലകമായിരിക്കുമെന്ന് പ്രവചിക്കപ്പെട്ടിട്ടുണ്ട്.
ഉയർന്ന താപനിലയിൽ നേർപ്പിച്ച ധാതു അമ്ലങ്ങളിൽ (mineral acids) ഇത് ലയിക്കുമെന്നും കരുതപ്പെടുന്നു.
എക്സ്-കിരണ വിഭംഗന രീതി (X-ray diffraction) ഉപയോഗിച്ച്
ബെർകിലിയം ഡയോക്സൈഡ് (BkO 2 ), ബെർകിലിയം ഫ്ലൂറൈഡ് (BkF 3 ), ബെർകിലിയം ഓക്സിക്ലോറൈഡ് (BkOCl), ബെർകിലിയം ട്രയോക്സൈഡ് (Bk 2 O 3 ) തുടങ്ങിയ പല ബെർകിലിയം സം‌യുക്തങ്ങളും തിരിച്ചറിയപ്പെട്ടിട്ടുണ്ട്.
ശരീരത്തിലെ അസ്ഥികോശങ്ങൾ മറ്റ് ആക്ടിനൈഡുകളേപ്പോലെത്തന്നെ ബെർകിലിയത്തേയും വലിച്ചെടുക്കുന്നു (Bio-accumulation).
ഇങ്ങനെ ശരീരത്തിന് കേടുപാടുകളുണ്ടാക്കുകയും ചെയ്യുന്നു.
ബെർകിലിയം ആദ്യമായി നിർമിച്ചത് ഗ്ലെൻ ടി. സീബോർഗ് , ആൽബെർട്ട് ഗിയോർസോ , സ്റ്റാൻലി ജി.തോംസൺ , കെന്നെത്ത് സ്ട്രീറ്റ് ജൂനിയർ എന്നിവർ ചേർന്നാണ്.
1949 ഡിസംബറിൽ ബെർകിലിയിൽ കാലിഫോർണിയ സർകലാശാലയിൽ വച്ചായിരുന്നു അത്.
ഒരു മില്ലിഗ്രാം 241 Amലേക്ക് സൈക്ലോട്രാൻ ഉപയോഗിച്ച് ആൽ‌ഫ കണങ്ങളെ കൂട്ടിമുട്ടിക്കുകയാണ് അവർ ചെയ്തത്.
4.5 മണിക്കൂർ അർദ്ധായുസുള്ള 243 Bkഉം രണ്ട് സ്വതന്ത്ര ന്യൂട്രോണുകളുമായിരുന്നു ആ പ്രവർത്തനത്തിലെ ഉൽ‌പന്നങ്ങൾ.
ബെർകിലിയത്തിന്റെ ഏറ്റവും അധികംകാലം നിലനിന്ന ഐസോട്ടോപ്പുകളിലൊന്നായ 249 Bk(അർദ്ധായുസ്-330 ദിവസം), ന്യൂട്രോണുകളുടെ ശക്തമായ രശ്മി 244 Cmൽ പതിപ്പിച്ചാണ് നിർമിച്ചത്.
ഇതുവരെ ബെർകിലിയത്തിന്റെ 19 റേഡിയോഐസോട്ടോപ്പുകൾ കണ്ടുപിടക്കപ്പെട്ടു.
അവയിൽ ഏറ്റവും സ്ഥിരതയുള്ളവ 1380 വർഷം അർദ്ധായുസുള്ള 247 Bk , 9 വർഷത്തേക്കാൾ അൽ‌പംകൂടെ അർദ്ധായുസുള്ള 248 Bk , 330 ദിവസം അർദ്ധായുസുള്ള 249 Bk എന്നിവയാണ്.
ബാകിയുള്ള റേഡിയോആക്ടീവ് ഐസോട്ടോപ്പുകളെല്ലത്തിന്റെയും അർദ്ധായുസ് 5 ദിവസത്തിലും കുറവാണ്.
അവയിൽത്തന്നെ ഭൂർഭാഗത്തിന്റെയും അർദ്ധായുസ് 5 മണിക്കൂറിൽ താഴെയാണ്.
ബെർഗർ പെയിന്റ്സ്
ബെർഗർ പെയിന്റ്സ് ഇന്ത്യ ലിമിറ്റഡ് ഇന്ത്യ ആസ്ഥാനമായി പ്രവർത്തിക്കുന്ന ഒരു പെയിന്റ് കമ്പനിയാണ്.
കൊൽക്കത്തയിൽ ആസ്ഥാനമായ കമ്പനിക്ക് ഇന്ത്യയിൽ പതിന്നാലും നേപ്പാളിൽ രണ്ടും, പോളണ്ട്, റഷ്യ എന്നിവിടങ്ങളിൽ ഒന്നും വീതം നിർമ്മാണയൂണിറ്റുകൾ ഉണ്ട്.
ഹൌറ , രിശ്ര,  തേസ്പൂർ , നൽബാരി,  ഹിൽപൂർ,  ജുജുരി, ജമ്മു , പുതുച്ചേരി , ഉദ്യാനഗർ എന്നിവിടങ്ങളിൽ ഉത്പാദന യൂണിറ്റുകൾ ഉണ്ട്.
ഇന്ത്യ, റഷ്യ , പോളണ്ട് , നേപ്പാൾ , ബംഗ്ലാദേശ് എന്നീ രാജ്യങ്ങളിലാണ് കമ്പനിയുടെ സാന്നിധ്യം.
3,500 ഓളം ജീവനക്കാരും 25,000+ ഡീലർമാരുടെ ദേശവ്യാപക വിതരണ ശൃംഖലയുമുണ്ട്.
കമ്പനി ചരിത്രം
1770 ൽ ലൂയിസ് സ്റ്റിഗൻബെർഗർ ഫ്രാങ്ക്ഫർട്ടിൽ നിന്ന് ലണ്ടനിൽ സ്വന്തം ഫോർമുല പ്രകാരമുള്ള പ്രഷ്യൻ നീല നിറം വിൽക്കാൻ എത്തി.
തുടർന്ന് അദ്ദേഹം തന്റെ പേര് ലൂയിസ് ബെർഗർ എന്നാക്കി മാറ്റി.
1870 ആയപ്പോഴേക്കും കറുത്തീയം, സൾഫർ, സീലിങ് മെഴുക്, കടുക് തുടങ്ങിയ 19 വർണ്ണങ്ങൾ ബെർഗർ പെയിന്റ്സ് വിൽക്കുകയായിരുന്നു.
അദ്ദേഹത്തിന്റെ മരണശേഷം, അദ്ദേഹത്തിന്റെ മക്കൾ ബിസിനസ് ഏറ്റെടുത്തു.
1900 ൽ, അമേരിക്കൻ കമ്പനിയായ ഷെർവിൻ-വില്യംസ്  കമ്പനിയുടെ നിയന്ത്രണം എടുത്തു.
1923 ഡിസംബർ 17 ന് ഹഡ്ഫീൽഡ് കൽകട്ടയിലെ ഒരു ചെറിയ പെയിന്റ് കമ്പനിയായ ഹഡ്ഫീൽഡ്സ് (ഇന്ത്യ) ലിമിറ്റഡ് സ്ഥാപിച്ചു.
1947 അവസാനിച്ച്, ബ്രിട്ടീഷ് പെയിന്റ്സ് ഹാഡ്ഫീൽഡിന്റെ (ഇന്ത്യ) ലിമിറ്റഡ് ഏറ്റെടുക്കുകയും അങ്ങനെ ബ്രിട്ടീഷ് പെയിന്റ്സ് (ഇന്ത്യ) ലിമിറ്റഡ് ആക്കി പശ്ചിമ ബംഗാളിൽ സ്ഥാപിക്കുകയും ചെയ്തു.
1951 ൽ ഡല്ഹിയിലും മുംബൈയിലും വില്പനശാലകള് തുറന്നു.
ഗുവാഹത്തിയില് ഡിപ്പോ തുടങ്ങി.
1969 ൽ ബെർഗേർ ജെൻസൺ നിക്കോൾസൺ ലിമിറ്റഡ് യുകെ, ബ്രിട്ടീഷ് പെയിന്റ്സ് (ഇന്ത്യ) ലിമിറ്റഡ് വാങ്ങി.
ഇത് ലൂയിസ് ബെർഗറിന്റെ ഇന്ത്യയിലെ ആധിപത്യത്തിനു തുടക്കമിട്ടു.
1973 ൽ ഡി. മധുകർ മാനേജിങ് ഡയറക്ടറായി ചുമതല ഏറ്റെടുത്തു.
1978 ൽ 160 ദശലക്ഷം രൂപയുടെ വില്പന കടന്നു.
80 കളിലും 90 കളിലും എമൽഷനും വിതരണവും പോലുള്ള ധാരാളം പുതിയ ഉത്പന്നങ്ങൾ അവതരിപ്പിച്ചു.
1991 ൽ യുബി ഗ്രൂപ്പ് കമ്പനിയായ കുൽദീപ് സിംഗ് ധിംഗ്ര (ചെയർമാൻ), ഗുർബച്ചൻ സിംഗ് ധിംഗ്ര (വൈസ് ചെയർമാൻ) എന്നിവർക്ക് കമ്പനി വിൽക്കുകയുണ്ടായി.
സുബിർ ബോസ് 1994 ജൂലൈ 1-ന് മാനേജിങ് ഡയറക്ടർ ആയി ചുമതലയേറ്റു.
ബോസ് 30 ജൂൺ 2012 ൽ വിരമിക്കുകയും, കമ്പനി മാനേജിംഗ് ഡയറക്ടർ അഭിജിത് റോയിക്ക് കൈമാറുകയും ചെയ്തു.
റഷ്യയിലെ പ്രവർത്തനങ്ങൾക്കു പുറമേ, ക്രാസ്നോഡറിൽ ബെർഗർ നിർമ്മാണശാലയിലെ ഉൽപ്പാദന കേന്ദ്രവും കൂടാതെ നേപ്പാളിൽ ഒരു പ്രവർത്തന യൂണിറ്റും ബേർഗർ പെയിന്റ്സ് ഇന്ത്യക്കുണ്ട്.
കിഴക്കൻ യൂറോപ്പിലെ എക്സ്റ്റേണൽ ഇൻസുലേഷൻ ഫിനിഷിങ് സിസ്റ്റംസ് (EIFS) പ്രൊവൈഡർ ആയ പോളണ്ടിലെ ബോലിക്സ് എസ്എസും അവർ ഏറ്റെടുത്തു.
റെഫറൻസുകൾ ↑ ↑ http://www.bseindia.com/ ↑ http://www.moneycontrol.com/financials/berger%20paints/consolidated-profit-lossVI/BPI02/ ↑ ↑ http://www.indiainfoline.com/article/equity-earnings-result-commentary/berger-paints-india-quarterly-results-berger-paints-india-q3fy16-standalone-net-profit-rises-38-yoy- ടു-ആർസ് -105 കോടി-മിസൈൽ-എസ്റ്റിമേറ്റ്സ് -116020400479_1.html ↑ ↑ ↑ ↑ ↑ ↑ ↑ ↑ ↑ ↑ പുറത്തേയ്ക്കുള്ള കണ്ണികൾ ഔദ്യോഗിക വെബ്സൈറ്റ്
പ്രധാന പ്രോജക്ടുകൾ : ഈഡൻ ഗാർഡൻ സ്റ്റേഡിയം -കൊൽക്കത്ത, ഛത്രപതി ശിവാജി അന്താരാഷ്ട്ര വിമാനത്താവളം ടെർമിനൽ 2 - മുംബൈ
ബെർടോൾഡ് ബ്രെഹ്ത് ഇംഗ്ലീഷ് വിലാസം https://ml.wikipedia.org/wiki/Bertolt_Brecht
വിഖ്യാതനായ ജർമ്മൻ നാടകകൃത്തും സംവിധായകനും കവിയും ആണ്‌ ബെർടോൾഡ് ബ്രെഹ്ത് ( German: [ˈbɛɐ̯tɔlt ˈbʁɛçt] ( listen ) )(10 ഫെബ്രുവരി  1898 – 14 ആഗസ്റ്റ്‌  1956).
എപ്പിക് തിയേറ്റർ എന്ന ആശയം ഇദ്ദേഹത്തിന്റെയാണ്‌.
മ്യൂനിചിന്റെ വടക്ക് -പടിഞ്ഞാറൻ ഭാഗത്തുള്ള ഒഗ്സ്ബെര്ഗ് എന്ന സ്ഥലത്താണ് 1898  ൽ അദ്ദേഹം ജനിച്ചത് .
ജീവിതകാലത്ത് മുഖ്യമായും നാടകകൃത്തായറിയപ്പെട്ട ബ്രെഹ്റ്റ്, കവിയെന്ന നിലയിൽ പ്രശസ്തനാവുന്നത് മരണാനന്തരമാണ്.
പുസ്തകങ്ങൾ നാടകങ്ങൾ ത്രീപെനി ഓപ്പെറാ അതേ എന്നു പറഞ്ഞവൻ(1930) അമ്മ (1932) ഉരുളൻതലകളും കൂമ്പൻതലകളും' (1936) മൂന്നാം റീഹ്ഹിലെ ഭയവും ദുരിതവും ഏഴു ചാവുദോഷങ്ങൾ (1933) അധീശ വർഗത്തിന്റെ സ്വകാര്യജീവിതം(1938) കമ്യൂൺ ദിനങ്ങൾ (1956) മദർ കറേജും അവരുടെ മക്കളും (1941) ഗലീലിയോവിന്റെ ജീവിതം (1943) ലൂക്കലസ്സിന്റെ വിചാരണ (1940) സെത്‌സ്വാനിലെ നല്ല സ്ത്രീ (1943) കോക്കേഷ്യൻ ചോക്കുവൃത്തം (1954) നാടകപരിഭാഷകൾ മാർലോവിന്റെ 'എഡ്‌വേഡ് രണ്ടാമൻ' ഷേക്‌സ്​പിയറിന്റെ 'കൊറിയൊലാനസ്' മോളിയേയുടെ 'ഡോൺ ജ്വാൻ' സൊഫോക്ലിസ്സിന്റെ 'ആന്റിഗണി' സിങ്ങിന്റെ 'കാറാർ അവർകളുടെ തോക്കുകൾ' മറ്റുള്ളവ Stories of Mr. Keuner ( Geschichten vom Herrn Keuner ) അവലംബം പുറം കണ്ണികൾ ബെർടോൾഡ് ബ്രെഹ്ത് എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Brecht's works in English: A bibliography : The bibliography of Bertolt Brecht's works in English translation aims to present a comprehensive listing of Brecht's works published in English translation.
The Brecht Yearbook The International Brecht Society Archived 2007-01-17 at the Wayback Machine .
Bertolt Brecht's Photo Gravesite Poem of Brecht on the street in Portland Archived 2007-09-29 at the Wayback Machine .
FBI files on Bertolt Brecht Brechts Werke , Bibliography A history of Mack the Knife by Joseph Mach at Brechthall Archived 2008-09-07 at the Wayback Machine .
ബെർട്ട കാസെറസ് ഇംഗ്ലീഷ് വിലാസം https://ml.wikipedia.org/wiki/Berta_C%C3%A1ceres
ഒരു ഹോണ്ടുറാൻ പരിസ്ഥിതി പ്രവർത്തകയും തദ്ദേശീയ നേതാവും കൗൺസിൽ ഓഫ് പോപ്പുലർ ആൻഡ് ഇൻഡിജെനസ് ഓർഗനൈസേഷൻ ഓഫ് ഹോണ്ടുറാസ് (COPINH) സഹസ്ഥാപകയും കോർഡിനേറ്ററുമായിരുന്നു ബെർട്ട ഇസബെൽ കാസെറസ് ഫ്ലോറസ് (സ്പാനിഷ് ഉച്ചാരണം: [ˈbeɾta isaˈβel askaseɾes ˈfloɾes]; 4 മാർച്ച് 1971 - 2 മാർച്ച് 2016) (ലെങ്ക).
റിയോ ഗ്വാൾകാർക്കിൽ വെച്ച് "ലോകത്തിലെ ഏറ്റവും വലിയ ഡാം നിർമ്മാതാവിനെ അഗുവ സാർക്ക ഡാമിന്റെ നിർമ്മാണത്തിൽ നിന്ന് പിൻ‌വലിക്കാൻ വിജയകരമായി സമ്മർദ്ദം ചെലുത്തിയ ഒരു അടിത്തട്ടിലുള്ള പ്രചാരണത്തിന് 2015 ൽ ബെർട്ടക്ക് ഗോൾഡ്മാൻ പരിസ്ഥിതി സമ്മാനം ലഭിച്ചു.
വർഷങ്ങളായി അവരുടെ ജീവനെതിരായ ഭീഷണികൾക്ക് ശേഷം സായുധ നുഴഞ്ഞുകയറ്റക്കാർ അവരെ വീട്ടിൽ വച്ച് കൊലപ്പെടുത്തി.
യുഎസ് പരിശീലനം നേടിയ ഹോണ്ടുറാൻ മിലിട്ടറിയിലെ ഒരു മുൻ സൈനികൻ കൊലപാതകത്തിന് മാസങ്ങൾക്ക് മുമ്പ് കാസെറസിന്റെ പേര് അവരുടെ ഹിറ്റ്‌ലിസ്റ്റിലുണ്ടെന്ന് വാദിച്ചു.
2017 ഫെബ്രുവരിയിലെ കണക്കനുസരിച്ച് അറസ്റ്റിലായ എട്ട് പേരിൽ മൂന്നുപേർ യുഎസ് പരിശീലനം നേടിയ എലൈറ്റ് മിലിട്ടറി സൈനികരുമായി ബന്ധപ്പെട്ടിരിക്കുന്നു: രണ്ടുപേർ യുഎസ്എയിലെ ജോർജിയയിലെ ഫോർട്ട് ബെന്നിംഗിൽ ലാറ്റിനമേരിക്കയിൽ ബിരുദധാരികൾ നടത്തിയ ആയിരക്കണക്കിന് കൊലപാതകങ്ങളും മനുഷ്യാവകാശ ലംഘനങ്ങളുമായി ബന്ധപ്പെട്ടിരിക്കുന്ന WHINSEC എന്ന് പുനർനാമകരണം ചെയ്യപ്പെട്ട മുൻ സ്കൂൾ ഓഫ് അമേരിക്കാസ് (എസ്ഒഎ) ൽ പരിശീലനം നേടിയിട്ടുണ്ട്.
2017 നവംബറിൽ, അന്താരാഷ്ട്ര നിയമ വിദഗ്ധരുടെ ഒരു സംഘം "ധനകാര്യ സ്ഥാപനങ്ങളുടെ മനഃപൂർവമായ അവഗണന" കണ്ടെത്തുന്ന ഒരു റിപ്പോർട്ട് പുറത്തിറക്കി.
ഉദാഹരണത്തിന് സെൻട്രൽ അമേരിക്കൻ ബാങ്ക് ഫോർ ഇക്കണോമിക് ഇന്റഗ്രേഷൻ (CABEI), നെതർലാൻഡ്‌സ് ഡെവലപ്‌മെന്റ് ഫിനാൻസ് ഇൻസ്റ്റിറ്റ്യൂഷൻ (FMO), “ഏതെങ്കിലും എതിർപ്പിനെ നിയന്ത്രിക്കാനും നിർവീര്യമാക്കാനും ഇല്ലാതാക്കാനും” ഫിൻ‌ഫണ്ട് ഓഹരി ഉടമകൾ, എക്സിക്യൂട്ടീവുകൾ, മാനേജർമാർ, ഡെസയിലെ ജീവനക്കാർ, ഡെസയ്ക്ക് വേണ്ടി പ്രവർത്തിക്കുന്ന സ്വകാര്യ സുരക്ഷാ കമ്പനികൾ, പൊതു ഉദ്യോഗസ്ഥർ, സംസ്ഥാന സുരക്ഷാ ഏജൻസികൾ എന്നിവരുമായി ഒരു നയോപായ വൈദഗ്‌ദ്ധ്യം പിന്തുടർന്നു.
ഗ്ലോബൽ വിറ്റ്‌നസിന്റെ ഗവേഷണ പ്രകാരം 2014 ൽ ഹോണ്ടുറാസിൽ 12 പരിസ്ഥിതി പ്രവർത്തകർ കൊല്ലപ്പെട്ടു.
വനങ്ങളെയും നദികളെയും സംരക്ഷിക്കുന്ന പ്രവർത്തകർക്ക് അതിന്റെ വലുപ്പവുമായി താരതമ്യപ്പെടുത്തുമ്പോൾ ലോകത്തിലെ ഏറ്റവും അപകടകരമായ രാജ്യമായി ഇത് മാറുന്നു.
ബെർട്ട കോസെറസിന്റെ കൊലപാതകത്തെ തുടർന്ന് ഒരേ മാസത്തിനുള്ളിൽ രണ്ട് പ്രവർത്തകരെ കൂടി കൊലപ്പെടുത്തി.
അവലംബം പുറംകണ്ണികൾ Berta Cáceres എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
BertaCaceres.org Archived 2016-03-17 at the Wayback Machine .
Mother of All Rivers , documentary, 04:47min, Mill Valley Film Group, 2015 Blood River , investigation (podcast) in 5 parts, Bloomberg Green , 2020 ഇന്റർനെറ്റ് മൂവി ഡാറ്റാബേസിൽ നിന്ന് ബെർട്ട കാസെറസ്
ബെൻസീൻ ഇംഗ്ലീഷ് വിലാസം https://ml.wikipedia.org/wiki/Benzene
ബെൻസീൻ അല്ലെങ്കിൽ ബെൻസോൾ എന്നത് ഒരു ഓർഗാനിക് രാസ സം‌യുക്തവും , അറിയപ്പെടുന്ന ഒരു അർബുദകാരിയുമാണ് .
ഇതിന്റെ രാസവാക്യം C 6 H 6 എന്നാണ്‌.
ഇതിനെ ചിലപ്പോൾ ph -H എന്നും ചുരുക്കിയെഴുതാറുണ്ട്.
ബെൻസീൻ നിറമില്ലാത്തതും, പെട്ടെന്ന് കത്തുന്നതും, ഉയർന്ന ദ്രവണാങ്കമുള്ളതും , മണമുള്ളതുമായ ഒരു ദ്രാവകമാണ്‌ .
കാർബൺ, ഹൈഡ്രജൻ ആറ്റങ്ങൾ മാത്രം അടങ്ങിയിരിക്കുന്നതിനാൽ ബെൻസീനെ ഒരു ഹൈഡ്രോകാർബണായി തിരിച്ചിരിക്കുന്നു.
അവലംബം പുറംകണ്ണികൾ വിക്കിമീഡിയ കോമൺസിൽ ഈ ലേഖനവുമായി ബന്ധപ്പെട്ട കൂടുതൽ പ്രമാണങ്ങൾ ലഭ്യമാണ് ( വർഗ്ഗം ) Scholia has a chemical profile for ബെൻസീൻ .
Benzene at The Periodic Table of Videos (University of Nottingham) International Chemical Safety Card 0015 USEPA Summary of Benzene Toxicity NIOSH Pocket Guide to Chemical Hazards PubChem Benzene Dept. of Health and Human Services: TR-289: Toxicology and Carcinogenesis Studies of Benzene Video Podcast of Sir John Cadogan giving a lecture on Benzene since Faraday, in 1991 Substance profile ബെൻസീൻ in the ChemIDplus database NLM Hazardous Substances Databank – Benzene
ബെർജായ ടൈംസ് ചത്വരം
ബെർജായ ടൈംസ് ചത്വരം 48 നിലകളുള്ള 203 മീറ്റർ ഉയരമുള്ള മലേഷ്യയിലെ കോലാലമ്പുരിലെ ഹോട്ടലും ഇൻഡോർ അമ്യൂസ്മെന്റ് പാർക്കും വ്യാപാരസമുച്ചയവും ചേർന്ന ഇരട്ടഗോപുരസമുച്ചയമാകുന്നു.
2003 ഒക്ടോബർ മലേഷ്യയുടെ നാലാം പ്രധാനമന്ത്രിയായ ദത്തുക് ശ്രീ ഡോ. മഹാധീർ മുഹമ്മദ് ആണിത് ഉദ്ഘാടനം ചെയ്തത്.
ഇത് ലോകത്തിലെ ഒൻപതാമത്തെ ഏറ്റവും വലിയ കെട്ടിടമാണ്.
700,000 m2 (7,500,000 sq ft) വിസ്തീർണ്ണമാണ് ഇതിലുള്ളത്.
Berjaya Times Square Theme Park, formerly Cosmo’s World Theme Park.
ബെൻസോയിക് ആസിഡ് ഇംഗ്ലീഷ് വിലാസം https://ml.wikipedia.org/wiki/Benzoic_acid
വർണ്ണരഹിത ക്രിസ്റ്റലൈൻ ഖരപദാർത്ഥമായ ബെൻസോയിക് ആസിഡ് / b ɛ n ˈ z oʊ .
ɪ k / , C 7 H 6 O 2 (or C 6 H 5 COOH), ലളിതമായ ആരോമാറ്റിക് കാർബോക്സിലിക് ആസിഡ് ആണ്.
ഗം ബെൻസോയിനിൽ നിന്നാണ് ഇതിൻറെ പേരുത്ഭവിച്ചത്.
ഇതിൻറെ ഉറവിടം വളരെക്കാലം മുമ്പുതന്നെ അറിയപ്പെട്ടിരുന്നു.
ബെൻസോയിക് ആസിഡ് സസ്യങ്ങളിൽ സ്വാഭാവികമായി കാണപ്പെടുന്നു.
പല ദ്വിതീയ മെറ്റബോളിറ്റുകളുടെയും ജൈവസംശ്ലേഷണത്തിൽ ഒരു ഇന്റർമീഡിയറ്റ് ആയി ഇത് പ്രവർത്തിക്കുന്നു.
അവലംബം ബാഹ്യ ലിങ്കുകൾ Benzoic acid എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
International Chemical Safety Card 0103 SIDS Initial Assessment Report for Benzoic Acid from the Organisation for Economic Co-operation and Development (OECD) ChemicalLand
ബെൻഹർ ഇംഗ്ലീഷ് വിലാസം https://ml.wikipedia.org/wiki/Ben-Hur വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
1959-ൽ പുറത്തിറങ്ങിയതും ഏറ്റവമധികം ഓസ്കാർ പുരസ്കാരങ്ങൾ നേടിയതുമായ ഒരു ഹോളിവുഡ് ചലചിത്രമാണ്‌ ബെൻഹർ (11 ഓസ്കാർ), പിന്നീട് ടൈറ്റാനിക് '(1997) ദ ലോർഡ് ഓഫ് ദ റിങ്സ്: ദ റിട്ടേൺ ഓഫ് ദ കിങ് (2003)എന്നീ ചിത്രങ്ങളും 11 ഓസ്കാർ പുരസ്കാരങ്ങൾ നേടുകയുണ്ടായി.
1880-ൽ പുറത്തിറങ്ങിയ നോവലായ ബെൻഹർ-ക്രിസ്തുവിന്റെ കഥ എന്ന നോവലിനെ അവലംബിച്ച് 1925-ൽ ബെൻഹർ എന്ന പേരിൽതന്നെ പുറത്തിറങ്ങിയ നിശ്ശബ്ദചിത്രത്തിന്റെ പുനരാവിഷ്കാരമാണ് ഈ ചലച്ചിത്രം.
അന്നുവരെ നിർമ്മിച്ചതിൽ ഏറ്റവും ചെലവേറിയതും ഏറ്റവും വിപുലമായ സെറ്റുകളോടുകൂടിയതുമായിരുന്നു ഈ ചിത്രം.
വില്യം വൈലർ സംവിധാനം ചെയ്ത ഈ ചിത്രത്തിൽ ചാൾട്ടൻ ഹെസ്റ്റൺ , സ്റ്റീഫൻ ബോയ്ഡ് , ജാക് ഹോക്കിൻസ് , ഹ്യൂഗ് ഗ്രിഫിത്ത് തുടങ്ങിയവർ അഭിനയിച്ചു.
1959 ൽ പുറത്തിറങ്ങിയ അമേരിക്കൻ ഇതിഹാസചിത്രം ബെൻ-ഹർ അറിയപ്പെടുന്നത് ഓസ്‌കർ ചരിത്രം തിരുത്തിയതിന്റെ പേരിലാണ്.
11 ഓസ്‌കാറാണ് വില്യം വൈലർ സംവിധാനം ചെയ്ത ഈ ചിത്രം നേടിയത്.
1997 ൽ ടൈറ്റാനിക്കും 2003 ൽ  ദ ലോർഡ് ഓഫ് ദ റിംഗ്‌സ്: ദ റിട്ടേൺ ഓഫ് ദ കിംഗും 11 ഓസ്‌കർ വീതം നേടി ബെൻ-ഹറിനൊപ്പമെത്തി.
ക്രിസ്തുവിന്റെ കുരിശാരോഹണവുമായി ബന്ധപ്പെടുത്തി എം.ജി.എം പിക്‌ചേഴ്‌സ് നിർമിച്ച ചിത്രം എ.ഡി. 26-ാം നൂറ്റാണ്ടിലെ കഥയാണ് പറയുന്നത്.
1959 നവംബർ 18 ന് റിലീസ് ചെയ്ത ബെൻ-ഹറിന്റെ നിർമ്മാണചെലവ് 15,17,500 ഡോളറായിരുന്നു.
ബോക്‌സ്ഓഫീസിൽ ലഭിച്ചത് 146,900,000 ഡോളറും.
1880 ൽ ല്യൂ വാലസ് എഴുതിയ ബെൻ-ഹർ: എ ടെയിൽ ഓ- ദി ക്രൈസ്റ്റ് എന്ന പുസ്തകത്തെ ആധാരമാക്കി നിർമിച്ച ചിത്രത്തിന് തിരക്കഥയൊരുക്കിയത് കാൾ ടൺബെർഗായിരുന്നു.